Diari Oficial de la Generalitat Valenciana


Sumari del DOGV 3634, del 26-11-1999 (1999/9748)

RESOLUCIÓ de 15 de novembre de 1999, de la Conselleria d'Economia i Hisenda, per la qual s'autoritza determinat ajustament en l'annex de transferències corrents del programa 622.10, Ordenació i Promoció Comercial, que comporta la inclusió d'una línia de subvenció per a la subscripció d'un conveni de col·laboració amb la Fira Mostrari Internacional de València, per un import de set milions de pessetes (7.000.000 PTA), exp. 11.045/1999-251.
----------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   3634

Data del DOGV
:   26-11-1999

Secció del DOGV
:   III. CONVENIS I ACTES - F) MODIFICACIONS PRESSUPOSTÀRIES

Número del document
:   1999/9748


Organisme emissor
:   Conselleria d'Economia i Hisenda

Tipus de document
:   Resolució

RESOLUCIÓ de 15 de novembre de 1999, de la Conselleria d'Economia i Hisenda, per la qual s'autoritza determinat ajustament en l'annex de transferències corrents del programa 622.10, Ordenació i Promoció Comercial, que comporta la inclusió d'una línia de subvenció per a la subscripció d'un conveni de col·laboració amb la Fira Mostrari Internacional de València, per un import de set milions de pessetes (7.000.000 PTA), exp. 11.045/1999-251. [1999/X9748]
  
La Conselleria d'Indústria i Comerç dins de la competència exclusiva que té en comerç interior, actua en el perfeccionament de la formació dels comerciants, directius i empleats del sector de distribució de béns i serveis. És per això que es considera convenient la subscripció d'un conveni de col·laboració amb la Fira Mostrari Internacional de València, per a la realització d'activitats formatives en matèria de comercialització de productes per a la infància i en matèria de franquícia com a fórmula comercial, que van destinades a desocupats directius, empleats i professionals del sector de la distribució de béns i serveis. En no existir dotació pressupostària en el present exercici per a dur a terme aquesta actuació s'ha proposat un ajustament en l'annex de transferències corrents del programa 622.10, Ordenació i Promoció Comercial, minorant en 15 milions de pessetes, la línia de subvenció genèrica amb codi comptable 148 Pla Formació Comercial i Foment Noves Tècniques. Tant la línia que és minorada com la que s'incrementa estan cofinançades pel Fons Social Europeu, i no es veuen alterats amb aquesta modificació els percentatges de cofinançament establits (75% i 25%), que es mantenen en la mateixa proporció.
  
En virtut del que estableixen els articles 17 i 19 de la Llei 11/1998, de 29 de desembre, de Pressupostos de la Generalitat Valenciana per a 1999, resolc:
  
Primer
  
S'autoritza l'ajustament en l'annex de transferències corrents del programa pressupostari 622.10 Ordenació i Promoció Comercial, en la línia de subvenció i per l'import que es detalla a continuació.
  
Segon
  
S'autoritza la inclusió d'una línia de subvenció en l'annex de transferències corrents del programa 622.10 Ordenació i Promoció Comercial, amb les dades descriptives i l'import que s'indiquen a continuació.
  
València, 15 de novembre de 1999.- El conseller d'Economia i Hisenda: Vicente Rambla Momplet.